  Майя Бывальцева Удмуртиын «Театральное Приволжье» фестиваль улсын афишаос но плакатъёс кылдытонъя элькун вожвылъяськонлы йылпумъянъёс лэсьтӥзы. Радъясьёлы оглом 140 ужъёс вуизы. Со сярысь улосвылысь дышетонъя но тодосъя министерстволэн пресс-службаез ивортӥз. 6-17 аресъемъёс пӧлын Воткаысь Тимур Авзалов вормиз. Кыкетӥ инты Ижкарысь Алёна Словьёва но Балезиноысь Юлия Иванова басьтӥзы. Куинетӥ Воткаысь Илья Туляков но Варвара Дьячкова луизы. 18-30 аресъемъёс пӧлын нырысетӥ интыез Сарапулысь Артём Сергеевлы сётӥзы. Кыкетӥ интыез Можгаысь Екатерина Плешкова но Ижкарысь Дмитрий Евдокимов люкизы. Куинетӥ инты Ижкарысь Дана Галиуллина но Валерия Ненашкина басьтӥзы. Вожвылъяськонэ пыриськисьёс плакатъёссэс «Театральное Приволжье» фестивальлы сӥзизы, нош афишаоссэс – спектакльёслы. Ужъёс графика, компьютер дизайн, фотоколлаж амалъёсын, буёлъёсын, фломастеръёсын, чибориё карандашъёсын быдэстэмын вал. Устооссэ ужъёсты Удмуртиысь дышетонъя но тодосъя министерстволнэ дипломъёсын пусйизы, табере соос округъя вожвылъяськонэ пыриськозы. Тодэ вайытом, театр фестиваль улсын афишаосъя но плакатъёсъя вожвылъяськон 2019-тӥ арысен ортчытъяське.  Ватсалом, азьвылгес «Театральное Приволжье» фестивальлэн элькун люкетаз вормем спектакльёс тодмо луизы. Округъя люкетын Удмуртилэсь данзэ Ижысь но Глазкарысь кык коллективъёс утёзы.  Тегъёс: вожвылъяськон пиналъёс Театр суредан Ижкар Удмуртия  